《娄上纪兴奉柬》
明代·秦约

放船晓发娄之濆，袅袅挐音何处闻。
巴王庙下树如戟，黄姑堂前花似云。
河流虹影向江去，日落王气隔林分。
凭高登远应有思，自数秋风鸿雁群。

作者简介：苏州府崇明人，字文仲。洪武初应召，试文第一，擢礼部侍郎。以母老归。再征入京，授溧阳县学教谕。以老归卒。有《樵海集》、《诗话旧闻》、《崇明志》。